КъБР-м и Пенсэ фондым къет
УФ-м и Пенсэ фондым и къудамэу КъБР-м щыIэм цIыхухэм хъыбархэр зэраIэригъэхьэ щIыкIэр егъэфIэкIуэным хуэунэтIауэ «линэ пщтыр» мэлажьэ мы телефон номерымкIэ - 8 (800) 600-01-84.
Абы и операторхэм пщIэншэу чэнджэщхэр къуатынущ пенсэ (социальнэ) къызэгъэпэщыныгъэмрэ Iэмал зимыIэ пенсэ страхованэмрэ ехьэлIа IуэхухэмкIэ, къудамэм и щIыналъэ IэнатIэхэм я хэщIапIэм, телефонхэм, щылажьэ зэманым теухуа хъыбархэр къыбжаIэнущ, цIыхухэмрэ страховой взносхэр зытхэмрэ щыгъуазэ ящIынущ къэрал Iуэхутхьэбзэхэр зэрыхуащIэ хабзэхэм.

Пенсэ фондым и лэжьыгъэм къыщигъэсэбэпын щIидзащ «проактив Iуэхутхьэбзэхэр».
Ар лъэIу тхылъ хэмыту IэнатIэм Iуэху псори щызэфIагъэкIынущ. Ахэр зыхуэдэм щыгъуазэ фыхуэтщIынщ.
Ныкъуэдыкъуэхэм я федеральнэ реестрым къызэригъэлъэгъуам ипкъ иткIэ иджы проактив мардэм тету ныкъуэдыкъуэхэмрэ сабий ныкъуэдыкъуэхэмрэ мазэ къэс ират ахъшэр хуагъэув.
Ар къащтэ балигъыр е сабийр ныкъуэдыкъуэу къыщалъыта махуэм щыщIэдзауэ икIи абы теухуа хъыбарыр реестрым зэрыIэрыхьэу махуи 10-м къриубыдэу ахъшэ ирату ягъэув.
2020 гъэм бадзэуэгъуэм и 15-м къыщегъэжьауэ къалъхуа сабийм папщIэ адэ-анэхэм СНИЛС къыдахын хуейкъым.
Пенсэ фондым езым игъэхьэзырынурэ абы теухуа хъыбарымрэ сабийм и лицевой счетым и номерымрэ Госуслуги порталым анэм щиIэ кабинетым къигъэхьынущ.
Анэ мылъкум и сертификатхэри ират проактив щытыкIэм иту.
Пенсэ фондым ЗАГС-м и реестрым кърагъэхьхэр къигъэсэбэпурэ ахэр езым егъэхьэзырыж. Электроннэ сертификатыр сабийр къэзылъхуам ПФР-м и сайтым щиIэ и щхьэ кабинетым ирагъэхь.
ДЫГУЛЫБГЪУ Жантинэ.
